Potrivit unui comunicat transmis, luni, de Prefectura Argeş, în ultimele 24 de ore alţi şase copii cu probleme digestive au fost internaţi în spitale.

Astfel, dacă duminică erau 45 de copii cu probleme digestive internaţi în spitalele din Argeş, luni numărul acestora a ajuns la 51.

Potrivit sursei citate, din cei 51 de copii internaţi 43 au sub doi ani.

Cei mai mulţi - 42 - sunt internaţi la Spitalul de Pediatrie Piteşti, trei copii sunt internaţi la Spitalul Municipal Câmpulung, alţi trei primesc îngrijiri medicale la Spitalul Judeţean de Urgenţă Piteşti, secţia boli infecţioase, iar trei sunt internaţi la Spitalul Municipal Curtea de Argeş.